Tegno-oplewing oorweldig Fed-bateplanne | Netwerk24
Maarten Mittner is 'n geregistreerde belastingpraktisyn, vryskut- finansiële joernalis en markkenner.
Internasionale markte is blykbaar nie gepla oor die Amerikaanse Federale Reserweraad (Fed) se besluit om te begin met die vermindering van sy bateaankope in November nie, in skerp teenstelling met die styging in effekteopbrengs in 2013 ná die Fed die geleidelike vermindering van kwantitiewe verligting aangekondig het.
Groot tegnologiemaatskappye het in Oktober miljarde dollars se markwaarde bygevoeg, terwyl die opbrengs op die Amerikaanse 10-jaar-effekte stabiel gebly het op sowat 1,55%. Die maatskappye toon min vrees vir enige inperking van effekte-aankope deur die Fed.
Die res van die mark het hul voorbeeld gevolg. Die Dow Jones- en S&P500-indeks is albei op rekordhoogtepunte, met 20%-groei tot dusver vanjaar, net soos die tegnologiebelaaide Nasdaq. Tesla was $500 miljard hoër en het vir die eerste keer $1 000 per aandeel oorskry – 'n verdere knou vir kortverkopers.